kardosdrur/scandi-wiki huggingface dataset:
David Barbarash

David Barbarash var den amerikanske pressekontakt for Animal Liberation Front mellem 2000 og 2003. ALF's pressekontakt i Storbritannien er Robin Webb.

Barbarash blev i 1998 af Royal Canadian Mounted Police (RCMP) anklaget for 22 lovovertrædelser efter folk som arbejdede i pels- eller jagtindustrien modtog breve indeholdende barberblade. Anklagerne blev henlagt efter RCMP nægtede at følge dommerens anmodning om at åbenbare detaljer vedrørende undersøgelsen.

Barbarashs hjem i Courtenay, Canada blev ransaget 30. juli 2002 efter ønske fra FBI, som betragter ALF som som en terroristorganisation. Materialer som blev fjernet under denne ransagning blev sendt tilbage til Barbarash før FBI modtog det, da en dommer underkendte ransagningskendelsen, da hun mente at meget af begrundelsen havde været baseret på rygter.

Han har eller har haft forbindelser til Anti-Racist Action, Anti-Fascist Militia, Militant Direct Action Task Force, Justice Department og Earth First!.

Eksterne henvisninger 
 The ALF Unmasked – Interview with David Barbarash , Animal Liberation, New South Wales.

Dyrs rettigheder
Tjek fødselsår
Vegetarer
Aktivister fra Canada
Rustur

En rustur er en introduktionstur for nye studerende ved de højere danske læreanstalter.

Typisk et forløb på et par dage, hvor de nye studerende kan deltage i gruppedannende aktiviteter. Rusture har til formål at skabe grobund for et godt netværk i livet som studerende og introducere generelt til læreanstalten.

Rusturen organiseres af ældre studerende, de såkaldte rusvejledere. Det er efterhånden kutyme at uddanne rusvejledere, så de er orienteret om deres ansvar og rolle på rusturen. Endvidere erhverves kundskaber indenfor gruppepsykologi, ledelse og kommunikation, så de kan håndtere de forskellige situationer på rusturen.

Ordet "rus" har intet at gøre med alkohol. Rus er den sidste ende af 'depositurus', som betyder "Den mand, der skal til at aflægge..." i den betydning af den førsteårsstuderende aflægger sine bondske vaner og forestillinger og træder ind i det akademiske borgerskab.

References

Eksterne henvisninger 
 Studiestartsnetværket
 LIFE's Rusvejlederuddannelse

Uddannelse i Danmark
Parathyroideahormon

Parathyroideahormon (PTH), også kendt som parathormon, produceres af biskjoldbruskkirtlerne. De fleste mennesker har fire af disse kirtler, som ligger på halsen, umiddelbart bag skjoldbruskkirtlen.

Biokemi 
PTH er et peptidhormon bestående af 84 aminosyrer.

Regulering 
Udskillelsen af PTH reguleres af blodets indhold af calcium (feedback-regulering). Hvis blodets indhold af calcium er højt, reduceres PTH-produktionen og vice versa.

Virkning 
PTH påvirker knoglevævet og medfører frisætning af calcium og fosfat herfra. Desuden påvirkes nyrerne, således at udskillelsen af calcium nedsættes og udskillelsen af fosfat øges. Endelig påvirkes nyrernes produktion af aktivt vitamin D (1,25 dihydroxycholecalciferol), som igen øger optagelsen af calcium og fosfat fra tarmen.

Anvendelse 
PTH anvendes blandt andet til behandling af knogleskørhed. Denne anvendelse skyldes, at kortvarige stigninger i PTH medfører nydannelse af knogle frem for frisætning af calcium fra knoglevævet. Den eksakte årsag til dette kendes endnu ikke.

Se også 
 Calcitonin

Peptidhormoner
Novemberopstanden

Novemberopstanden var en national opstand i den russiske del af Polen og Litauen mellem 29. november 1830 og oktober 1831. Inspirationen til opstanden kom fra den franske julirevolution, der brød ud tidligere i 1830.

Polens historie
Litauens historie
Begivenheder i 1830
Begivenheder i 1831
Opstande i Polen
Emilio Butragueño

Emilio Butragueño Santos kendt som El Buitre (Gribben) (f. 22. juli 1963) er en spansk tidligere fodboldspiller, der i Danmark er kendt for sine fire mål i 5-1-sejren over Danmarks landshold ved VM i 1986 i Mexico.

I 1981 kom han til Real Madrids andethold,Castilla CF, hvor han spillede til 1983, hvor han blev forfremmet til Real Madrids førstehold. Han spillede i Madrid til 1995, hvor han skiftede til Atlético Celaya i Mexico. I 1998 stoppede han sin aktive karriere. I en kort overgang herefter var han vicepræsident i Real Madrid.

I perioden 1984-1994 spillede han 69 landskampe for Spanien og scorede 26 mål, heriblandt de fire mod Danmark.

Fodboldspillere fra Spanien
Fodboldspillere fra Real Madrid CF
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Navlestreng

En navlestreng er en bindevævsstreng, der indeholdende kar, som forbinder moderkagen og fosteret. 

Ved fødslen er navlestrengen omkring 50 cm lang. Det geléagtige bindevæv omgives af tre blodkar; en tykvægget navlevene, som fører oxygenrigt blod og næringsstoffer til fosteret, samt to tyndvæggede navlearterier, der fører oxygenfattigt blod med affaldsstoffer fra fosteret til moderkagen. Ved fødslen bliver navlestrengen klippet over, og det nyfødte barn får en klemme, tråd eller elastik om navlestumpen, som ikke indeholder nogle nerver. Navlestumpen falder senere af helt af sig selv.

Blod fra navlestrengen indeholder store mængder stamceller, og er således særdeles nyttigt at anvende i forbindelse med opsamling af stamceller. Det er de tidligste stamceller, man kan skaffe uden at beskadige fosteret, hvilket gør dem særligt interessante. Etisk Råd har i en udtalelse konkluderet, at forskning, som afdækker hvor stort et potentiale der i disse stamceller, bør fremmes.

Ca. en procent af nyfødte børn har udelukkende to blodkar i navlestrengen (single umbilical arterie), og denne anomali kan være associeret til alvorlige misdannelser, kromosomfejl og prænatal væksthæmning.

Eksterne henvisninger 

Graviditet
Keith Mann

Keith Mann er en britisk dyreretsaktivist som menes at være overordnet aktivist i Animal Liberation Front. Han blev først arresteret i 1992 i forbindelse med et angreb på en rævejægers hjem. I 1994 blev han idømt 14 års fængsel for besiddelse af eksplosive materialer, ansporen til kriminelle handlinger, kriminel skade og flugt fra arresten. Ved at appellere fik han dog strafnedsættelse til 11 år. The Guardian har beskrevet hans aktiviteter som "terrorist-lignende sabotagekampagner mod kødindustrien." 

Mann, som bor i Poole, Dorset, blev prøveløsladt, men fængslet igen i april 2005 efter at have brudt ind på et forskningslaboratorium og fjernet 695 indespærrede mus, som blev brugt til at teste toksin som bruges i Botox. Firmaet bag sagde at deres tests var til et medicinsk produkt kaldet Dysport, lavet af Ipsen Biopharm. Mann sagde derimod at dokumenter som han fjernede fra laboratoriet viste at testene skulle bruges til kosmetiske formål, hvilket er forbudt i Storbritannien. Firmaet benægtede at de brød britisk lov.

Eksterne henvisninger 
 "Veteran animal rights activist jailed after threat in court" by Owen Bowcott, The Guardian, April 30, 2005

Noter 

Dyrs rettigheder
Tjek fødselsår
Aktivister fra England
Epiduralblokade

Epiduralblokade er et lokalbedøvende indgreb, der anvendes f.eks. under en operation eller fødsel. Der placeres et kateter i den nederste del af rygsøjlen mellem de hinder, som omgiver rygmarvskanalen, og der gives et lokalbedøvende middel gennem katetret.

Epidural og spinal bedøvelse er to former for rygbedøvelse, som misvisende kaldes for "rygmarvsbedøvelse", men kanylen eller katetret trænger ikke ind i rygmarven i nogen af tilfældene. Man bedøver primært nerverødderne, er nervebundt der udgår fra rygmarven til et bestemt område af kroppen, men noget af det bedøvende middel trænger muligvis også ind og bedøver selve rygmarven. Alt efter hvor bedøvelsen placeres, bedøves nerverne til dele af underlivet, benene eller brysthulen.

Ved fødsel 
Formålet med blokaden er at skåne den fødende for smerter, men metoden har visse bivirkninger. Fødslen bliver ofte forlænget, hvis der anvendes epiduralblokade, ligesom den fødendes blodtryk oftest falder. Nogle mener desuden at babyen kan være mindre smertelindret under fødslen, fordi moren er kunstigt smertelindret. Der diskuteres en statistisk sammenhæng mellem epiduralblokade og ammevanskeligheder.

Danske fødselslæger er tilbageholdende med at anvende epiduralblokade. I 1999 fik 4% af alle fødende en epiduralblokade.

Se også 
 Spinal bedøvelse

Kilder og eksterne henvisninger 
 Epiduralbedøvelse , Patienthåndbogen, sundhed.dk
 Epiduralblokade på Netbaby.dk 

Lægefaglige procedurer
Bodil Joensen

Bodil Bjarta Joensen (født 25. september 1944 i Hundige, død 3. januar 1985) var en dansk bondepige, der også blev kendt som Ornepigen Bodil, idet hun blev internationalt berømt for at have sex med sine dyr både privat og på film.

Hendes to bedst kendte film er Shinkichi Tajiri & Ole Eges Bodil Joensen - en sommerdag juli 1970 (1970) samt Eberhardt & Phyllis Kronhausens Hvorfor gør de det? (1970).

Ifølge Det Dyreetiske Råds Udtalelse om menneskers seksuelle omgang med dyr (november 2006) er Bodil Joensens berømmelse givetvis årsagen til, at Danmark fejlagtigt har ry for at producere mange film med dyresex.

Kilder 
 Nicolas Barbano: Verdens 25 hotteste pornostjerner (Rosinante, 1999) 
 Nicolas Barbano: Poetisk griseri (Ekstra Bladet, 20.9.1999)
 Lizzie Bundgaard: Mere liv og erotik i porno (Ekstra Bladet, 28.12.1970)
 Ole Ege: En sommerdag (Hug! nr. 53, 1988)
 Jack Stevenson (red.): Fleshpot – Cinema's Sexual Myth Makers & Taboo Breakers (Headpress, England 2000)

Referencer

Eksterne henvisninger 
 

Pornoskuespillere fra Danmark
COAN

COAN har flere betydninger:

 Coan-floden – biflod til Potomac-floden, Virginia, USA
 Lee Coan – engelsk journalist og redaktør for det engelske måneds-magasin FHM
 Comando de la Aviación Naval Argentina – den argentinske flådes flyvetjeneste
Porno-Lasse

Porno-Lasse (Lasse Helmer Sørensen, født 1. november 1969) er en dansk pornomodel, performance-kunstner, skuespiller, realitystjerne og foredragsholder.

Historie 
Lasse er født i Vancouver, Canada af danske forældre 1. november 1969.

Som toårig flyttede Lasse til Fredensborg og siden Espergærde, hvor han voksede op med sin mor. I teenageårene og de tidlige 20’ere boede Lasse skiftevis hjemme og i forskellige kollektiver i blandt andet Ringsted og på Vesterbro.

Han nåede også at gå på Det Frie Gymnasium. Her lærte han folk at kende fra bz-miljøet og ’Sorte Klat’.

Lasse gjorde sit indtog i pornobranchen i 1993, men blev først landskendt som 'Porno-Lasse’ med DR-dokumentaren Porno Lasse – så længe jeg synes, det er sjovt i 1997.

Lasse har siden spillet med i pornofilm som Lasse Erobreren, Brunst og Rideskolen 1, 2 og 3 og har ifølge ham selv været i seng med over 500 kvinder og mænd.

Siden da har Lasse boet i Norge og været hjemløs, og i 2016 meddelte han, at han ville stille op til Folketinget.

I øjeblikket bor han i Svend Aage Laumanns gamle kongelejlighed i Kolding og er igen i gang med pornofilmene.

Karriere 
Han blev landskendt via DR's B&U-program Porno Lasse – så længe jeg synes det er sjovt (1997), som blev den mest sete portrætudsendelse produceret af DR.

Udover sine mange pornoscener med kvinder har han indspillet bøsse-filmen Temptations.

Comeback 
I januar 2008 deltog han i to nye indspilninger efter otte års pause. Den første scene var med (og for) Denice Klarskov, mens den anden var med Maria Dea.

I 2009 medvirkede han i Performancen "Media Watch" paa Horsens Kunstgalleri, hvor han under instruktion af kunstneren Christian Tangø spillede Hunter S. Thomson. Omtalt i Christian Tangøs bog "Media Watch".

Udvalgt filmografi 
 Girls Inc. (1999)
 Lustgården (2000)
 Lasse erobreren! (2001)
 Ridskolan (2001)
 Lolitans sommarlov (2001)
 Hej Finland! (2002)
 Iskallt begär (2002)
 Ridskolan 2: Sexskolan (2003)
 Vikingalegenden (2004)
 Ridskolan 3: Skidskolan (2005)

Kildehenvisninger

Eksterne henvisninger 
 

Pornoskuespillere fra Danmark
Pornomodeller fra Danmark
Personer fra Vancouver
Sophus Andersen

Sophus Emil Andersen (8. december 1859 – 19. september 1923) var en dansk komponist, lærer og musikkritiker. Søn af Fritz Andersen.

Som barn lærte Sophus Andersen at spille klaver og violin. Blev student 1877 og studerede herefter komposition hos Thorvald Hansen og sang hos Albert Meyer, på hvis konservatorium han senere blev ansat. 1890 tog han lærereksamen og virkede nogle år som lærer. Hans fik 1906 Det anckerske Legat og studerede i Tyskland, Frankrig, Italien og den nære orient. Fra 1892 var han musikanmelder ved Dagbladet København.

Musik 
 2den April (100 året for slaget på reden – solo, kor og orkester 1901)
 Historien om en moder (Viggo Stuckenbergs digt efter H.C. Andersens eventyr – 1909)
 Barken Margrethe af Danmark (skuespil 1919 – senere filmatiseret)
 ca. 100 romancer og åndelige sange
 Den krøllede Fritz (syngestykke)
 sange efter kinesiske digte
 børnesange (1915 og 1917)

Kilde 
Dansk Biografisk Leksikon 1979

Læs mere 
 Danske komponister i det 20.årh.s. begyndelse, Gerhard Lynge
 Musikkens mestre b. 2, Ejnar Jacobsen og Vagn Kappel
 Billede af Sophus Andersen 

Komponister fra Danmark
Klassiske komponister fra det 20. århundrede
Danskere i 1800-tallet
Danskere i 1900-tallet
Musikkritikere fra Danmark
Personer i Kraks Blå Bog (afdøde)
Eskilsø

Eskilsø er en ø beliggende i Roskilde Fjord. Øen er med sine 1,4 km² den største ø i fjorden. Øen er ejet af Struckmanns Naturfredningsfond. På Eskilsø ligger ruinerne af Eskilsø Klosters Klosterkirke fra 1100-tallet, mens selve klosteret ikke længere findes.
Eneste bebyggelse på øen er to beboede huse og et par lader. Eskilsø har et rigt fugleliv på de fredede strandenge, og jagt på vandfugle har været forbudt siden 1996.

Klosterruinen 

På øens højeste punkt ligger ruinen af klosterkirken fra Eskilsø Kloster. Klosteret blev grundlagt på øen i 1100-tallet af Augustinermunke. Det blev allerede nedlagt i 1175 af abbed Vilhelm der i stedet byggede Æbelholt Kloster ved Hillerød. I dag er der stadig mange planter på øen som stammer fra munkenes køkken- og urtehaver, blandt andet uldbladet kongelys, tandbæger, glat burre og bulmeurt.

Referencer 

Øer i Danmark
Bygninger, konstruktioner og anlæg i Frederikssund Kommune
Roskilde Fjord
Christina Lohse

Christina Christensen også som Christina Monaghan og Christina Lohse (født 20. august 1967, død 17. april 2016) var en dansk pornomodel og -instruktør, der med sit udadfarende gemyt og markante udseende var meget langt fra den traditionelle fordom om kvinder i pornobranchen.

Hun debuterede i starten af 1980'erne, men var mest aktiv i slutningen af 1990'erne, hvor hun samarbejde med sin daværende mand, Stephen Monaghan. Sammen lavede de film som I seng med Christina.

Christina Lohse var desuden caster og instruktørassistent på to af Zentropas pornofilm, Constance (1998) og Pink Prison (1999), og hun hjalp Katja Kean med at få gang i dennes amerikanske filmkarriere.

Referencer

Litteratur 
 Nicolas Barbano: Verdens 25 hotteste pornostjerner (Rosinante, 1999) .

Pornoskuespillere fra Danmark
Pornomodeller fra Danmark
FAA

FAA har flere betydninger:
 Federal Aviation Administration (USA)
 Fleet Air Arm – Royal Navys flyvetjeneste
 Fuerza Aérea Argentina – Argentinas luftvåben
Polippix

Polippix er en CD som er udviklet af IT-Politisk Forening.
CD'en er ikke til salg, men kan downloades fra foreningens hjemmeside.

Polippix er et projekt til at bruge IT til til at sikre grundlæggende rettigheder til privatliv 
, ytringsfrihed.
Rettigheder som er under pres i Danmarks fra bl.a. 
Anti-Terrorpakken.

Historie 
Polippix blev udviklet i efterået 2006 og først distribueret til Kulturnatten i København, oktober 2006. I 2007 blev Polippix-CD omdelt med martsnummet af Prosabladet, ca 12000 eksemplarer ,, I forbindelse med at overvågningsloven trådte i kraft den 15. september 2007, demonstrerede IT-Politisk Forening på Kultovet i København og uddelte Polippix-CD'er.

I 2009/2010 blev Polippix udstillet på Post og Telemuseets udstilling, "Overvåget".

Polippix' indhold 
Polippix cd'en er sammensat af mange forskellige Open Source-programmer og linuxdistributionen Kubuntu, hvilket betyder, at den er fuldt lovlig og frit kan distribueres til venner og bekendte. Der installeres ikke noget på brugerens computer ved brug.

Anvendelsesområde 
Man kan surfe anonymt og tale krypteret via internettet med IP-telefoni (man skal starte computeren fra CD'en). Den bruger ikke-censurede DNS-servere.

Brugssituationer

Anonym og fortrolig browsing 

Polippix bruger Tor til sikre fortrolig og anonym browsing.
Firefox kommer med et Tor-plugin, som er slået til som standard.
Det kan bruges til:

 Et barn chatter eller surfer på internettet. Det kan være problematisk at voksne i den 'anden ende' kan se barnets IP-adresse. 
 Man er på et trådløst net på fx et hotel eller en cafe og vil være sikker på at de andre gæster eller hotellet/cafeen ikke kan følge med i hvad man gør på nettet.
 Man er på rejse i et land, hvor politiet aflytter alle og man er bange for at blive ramt af en lokal lov.
 Man er ung og bor hos sine forældre og vil gerne have privatliv på nettet.
 Man er på arbejde og surfer efter et nyt job i frokostpausen uden at arbejdsgiveren kan se det i logfilen.
 Ens internetudbyder skal ikke så nemt kunne se, hvad man foretager sig på nettet.

Kritik 
Polippix har været kritiseret af blandt andre justitsminister Lene Espersen (K) for at give hårde kriminelle et værktøj til at skjule sig for politiet. Nogle mener at Polippix er overflødig ud fra betragtningen at hvis man ikke har noget at skjule, så har man ikke noget at frygte.,

Red Barnet beklager at CD'en skaber ekstra opmærksomhed omkring muligheden for at færdes anonymt på internettet.

IT-Politisk Forening overrakte en kopi af Polippix CD'en til Richard Stallman under dennes besøg i Danmark marts 2007.
Stallman kritiserede herefter Polippix for brud på GPL licencen, da kildekoden til distributionen ikke fulgte med på CD'en.
Årsagen til den manglende kildekode skyldtes at der ikke var plads på CD'en, men da hele distributionen var baseret på Knoppix (Debian), er al kildekoden reelt tilgængelig.

Noter

Eksterne henvisninger 
 IT-Politisk Forening
 Projekthjemmeside

Fri software-kultur
Sikkerhed
Jeanette Dyrkjær

Jeanette Dyrkjær (født 26. november 1963 i København, død 29. juli 2011 i Jersie Strand ved Køge) var en dansk nøgenmodel, der blev Penthouse-foldeudpige under navnet Jeanette Starion og pornomodel under navnet Jean Afrique.

Jeanette Dyrkjær, som kom fra Køge, blev i 1983 som 19-årig kåret som Million Pet of the Year af det store, amerikanske mandeblad Penthouse og vandt en million dollar i forbindelse med kåringen, men dem fik hun formøblet. Hun kom senere ind i den amerikanske pornobranche, og siden da gik det for alvor ned ad bakke for Jeanette Dyrkjær, der skiftede navn til Jeanette Starion og Jean Afrique, da hun kom til Hollywood.

Jeanette Dyrkjær kom i de danske sladderblade, da hun gik spektakulært fallit og boede i en grotte sammen med sin afro-amerikanske mand, pornomodellen Erwin Ray Viser (Ray Victory), som hun giftede sig med i 1988 i Las Vegas. Parret flygtede i 1990 til Danmark og nåede at få to drenge sammen, men de blev tvangsfjernet. De er født henholdsvis 1991 og 1993 og bor nu i Holbæk.

Jeanette Dyrkjær døde af et hjerteanfald i hjemmet 2011.

Litteratur 
 Nicolas Barbano: Verdens 25 hotteste pornostjerner (Rosinante, 1999) .

Kilder 

Personer fra København
Pornoskuespillere fra Danmark
Pornomodeller fra Danmark
.357 Magnum

Kaliber .357 Magnum er en type revolverammunition udviklet af Elmer Keith, Phillip Sharpe og D. B. Wesson fra våbenfabrikanten Smith & Wesson. .357 Magnum er baseret på Smith & Wessons .38 Special ammunition, og er grundlæggende set blot en udgave af denne med en kraftigere drivladning. .357 kom på markedet i 1934 og er blevet en populær revolverkaliber siden da.

.357 Magnum har mundingshastigheder på 375 – 440 m/s alt efter projektilvægt.

Synonymer 

 .357
 357
 .357 mag
 .357 S&W Magnum
 9x33mmR

Referencer

Eksterne henvisninger 

Ballistics By The Inch .357 magnum results. 
Handloads.Com – .357 Magnum Stopping Power 

Ammunition
Våben fra USA
Dorthe Damsgaard

Dorthe Damsgaard (født 7. maj 1969), er en dansk stripper og pornomodel, der i slutningen af 1990'erne medvirkede i en mængde hardcore-sexfilm, såsom Barny Nygaards Love in Copenhagen (1999) og Gritt Uldall-Jessens afsnit af Girls Inc. (1999).

Som ung teenager havde hun en statistrolle i Bille Augusts Bodil-belønnede spillefilm Zappa (1983).

Litteratur 
 Nicolas Barbano: Verdens 25 hotteste pornostjerner (Rosinante, 1999) .

Eksterne henvisninger 
 

Pornoskuespillere fra Danmark
Pornomodeller fra Danmark
Dina Jewel

Dina Jewel (født 1. Februar 1978) er en norsk pornomodel.

Blandt hendes filmroller er skurken i Operation Sex Siege (1997) og bruden i Gunvor Vibe-Petersens afsnit af Girls Inc. (1999).

Hun var Pet of the Month i Penthouse, februar 1998.

Dina Jewel blev i 2005 centrum for en skandale, da hendes pornofortid blev afsløret, mens hun arbejdede som misbrugskonsulent for den svenske lægemiddelstyrelse. Chefen, som ansatte Jewel, blev fyret.

26. februar 2009 åbnede hun en rockstripklub, Jewel Rocks på Axeltorv i København. Den lukkede 1. maj samme år.

I 2012 medvirkede hun på rapgruppen TOTENSLAGER's single "Kom og knep mig".

Filmografi  
 Sluts of Scandinavia (1996)
 Fresh Meat 3 (1996)
 Svenska pumor(1997)
 Seventeen Special 30 (1997)
 Nordiska nybörjare 3 (1997)
 Aktuell Rapport Video 10 (1997)
 Nordiska nybörjare(1997)
 Frække piger (1998)
 Danish Cherry Poppers 1 (1998)
 Barbie boller bedst (1998)
 De professionelle (1999)
 Store danske bryster (1999)
 Sex-Logen (1999)
 Naughty Dina(2000)
 Private: Millennium (2000)
 Cum Shots 5 (2001)
 All Star Blondes (2001)
 Copenhagen Fuck (2001)
 150 Nordiska kaskader (2002)
 Sunrise Adams & Friends (2004)

Litteratur 
 Nicolas Barbano: Verdens 25 hotteste pornostjerner (Rosinante, 1999).

Kilder

Eksterne henvisninger 
 

Modeller fra Norge
Skuespillere fra Norge
Pornomodeller
Pornoskuespillere fra Norge
Kristian Meisler

Kristian Meisler (født 4. januar 1983) er dansk professionel fodboldspiller, hvor hans primære position er på midtbanen. Han scorede i sin debutkamp i sæsonpremieren den 5. august 2006 for klubben mod Brønshøj Boldklub.

Kristian Meisler har tidligere spillet i Farum Boldklub og efterfølgende i Brønshøj Boldklub, før han skrev under på en 1-årig kontrakt med Fremad Amager i starten af januar 2005. I 2006 var han ind over 1. senior i Boldklubben Avarta (i hvert fald træningen i januar samt februar), men var væk igen i starten af februar 2006. Kristian Meisler kom dernæst til Skovlunde IF Fodbold, da klubbens oprykning til 2. division 2006/07 var klar.

Spillerkarriere 
 200x-200x: Farum Boldklub (bl.a. reserverne), Kvalifikationsrækken og Danmarksserien
 2003-2004: Brønshøj Boldklub, 48 kampe og 7 mål, 1. division 
 2005-2005: Boldklubben Fremad Amager, 5 kampe og 0 mål, 1. division
 2006-: Skovlunde IF Fodbold, 2. division Øst 
 2007-2007: Brønshøj Boldklub, 6 kampe og 0 mål,

Noter 

Fodboldspillere fra Danmark
Fodboldspillere fra Brønshøj Boldklub
Sabina (stripper)

Sabina (født 17. maj 1976) er en dansk stripper og pornomodel, der omkring 1999 medvirkede i en del danske og svenske hardcore-sexfilm.

Hun medvirkede bl.a. i Beatrice Eggers' afsnit af filmen Girls Inc. (1999) og var desuden trækplaster i den billigt producerede Dogma-serie (1999), instrueret af Henning Riis og Leif Jedig.

Hun var aktiv som stripper både i Danmark og i udlandet frem til ca. 2011.

Filmografi 
 Men at Work (1999)
 Girls Inc. (1999)
 Butikstyvens afstraffelse (1999)
 Pige onani (1999)
 Pigesex (1999)
 Porno festen (1999)
 Sabina – den uartige skolepige (1999)
 Sabina og de kneppe glade venner (1999)
 Sex & anal (1999)
 Crimes & Passion (1999)
 Voldtægten (1999)
 Solo 2 (2000)
 Sexsemestern (2000)
 Swinging Sweden / Panik i pornobutikken (2000)
 Nordisk bakvärk (2000)
 Varning på stan (2000)
 Nordiska nybörjare 4 (2002)
 150 Nordiska kaskader (2002)

Litteratur 
 Nicolas Barbano: Verdens 25 hotteste pornostjerner (Rosinante, 1999)

Eksterne henvisninger 
 
 Galleri på Pinterest

Pornoskuespillere fra Danmark
Pornomodeller fra Danmark